– Як бачыце, малочны асартымент у поўным аб’ёме. Мы заказваем прадукцыю з Віцебскага, Полацкага, Лепельскага, Маладзечанскага, Мінскага, Брэсцкага, Браслаўскага, Глыбоцкага і іншых заводаў-перапрацоўшчыкаў. Магу з усёй адказнасцю сказаць, што найбольшым попытам у нас карыстаецца прадукцыя з Лепельскага МКК. Адтуль яна паступае да нас кожны дзень і займае ў агульным аб’ёме больш чым палову ад усёй малочнай прадукцыі. І што цікава. Размешчаны на паліцы тварог збоку, малако знізу і тым не менш, іх знаходзяць, купляюць. Часта заходзяць у краму расіяне, якія адпачываюць у санаторыях і пытаюцца, дзе ўзяць лепельскія вырабы, якіх у нас разам з сырамі больш чым 20 відаў.